HTML

**HTML dokument**

HTML dokument je tako imenovani ASCII dokument, ki ga oblikujemo s tekstualnimi urejevalniki kot sta beležnica v Windows okolju ali Edit v DOS-u. Z razmahom svetovnega spleta so se pojavili tudi HTML urejevalniki, ki nam omogočajo, da v What You See Is What You Get načinu oblikujemo HTML dokumente.

**Oznake HTML jezika**

Osnovne sestavine HTML dokumentov (spletnih strani) so elementi kot so glava dokumenta, tabela, odstavek, seznam, itd.

Z oznakami HTML jezika povemo pregledovalnikom spletnih strani, kako naj prikažejo posamezne elemente. Za pisanje oznak veljajo nekatera preprosta pravila:

* oznaka je vedno zaprta med znaka za večji in manjši - <oznaka>,
* oznaka velja od mesta klica do mesta preklica, za preklic oznake pred oznako postavimo poševnico / - (<oznaka> ...........</oznaka>)
* nekatere oznake in elementi lahko vsebujejo tudi atribute - <P ALIGN=Center>...................</P>
* oznake niso občutljive na velike ali male črke - <TITLE> = <title> = <TiTlE>
* nekaterih oznak nekateri pregledovalniki ne prepoznajo. V takem primeru jih enostavno ignorirajo.

**Oznake in elementi HTML jezika**

***HTML***

Ta element pregledovalniku sporoči, da datoteka vsebuje oznake in elemente HTML jezika. Datotekam, ki vsebujejo take oznake dajemo končnice \*.html ali krajše \*.htm. Ker vsi operacijski sistemi še ne podpirajo dolgih imen datotek je smiselno uporabljati krajšo oznako \*.htm (npr.: index.htm, osnovni.htm,...)

HTML dokument je razdeljen na dva dela z oznakama HEAD in BODY.

<HTML> </HTML>

***HEAD***

V prvem delu (HEAD) definiramo ime dokumenta in zapišemo še druge pomembne podatke dokumenta.

<HEAD> </HEAD>

TITLE

Z oznako TITLE določimo ime dokumenta. Ime se izpiše v glavi pregledovalnika. Dolžina imena naj ne bo daljša od 64 znakov.

<HEAD>

<TITLE>ime dokumenta</TITLE>

</HEAD>

***BODY***

Drugi del HTML dokumenta se imenuje BODY. V tem delu je oblikovan dokument, ki ga pregledujemo s pregledovalnikom spletnih strani. Vsi elementi in oznake, ki jih bomo spoznali v nadaljevanju se nanašajo na BODY HTML dokumenta.

<BODY> </BODY>

V oznkaki body tudi določimo ozadje strani.

*Oznaka:*

<Body background=slika> ali <BODY bgcolor=barva>

<BODY background="ozadje.gif">

<BODY bgcolor="FFFFFF">

 **Odstavki**

V običajnih urejevalnikih besedil s tipko ENTER povzročimo prelom vrstice oziroma zaključimo odstavek. V HTML dokumentih pa ni tako. Za vsak odstavek moramo uporabiti oznako, da ga pregledovalnik besedila pravilno prikaže.

*Oznaka elementa:*

<P> Vsebina odstavka </P>

*Opomba:*

Oznaka za konec odstavka </P> ni obvezna.

**Seznami**

HTML jezik pozna neoštevilčene in oštevilčene sezname. Iz osnovnih oblik lahko gradimo tudi ugnezdene sezname, ki pa lahko postanejo nepregledni.

Neoštevilčeni seznami

Neoštevilčene sezname začnemo z oznako <UL>, nato posamezne vrstice začenjamo z oznako <LI>. Vrstic ni potrebno končevati z oznako </LI>. Celoten seznam končamo z oznako </UL>.

*Oznaka elementa je naslednja:*

<UL>

<LI> Prva vrstica seznama

<LI> Druga vrstica seznama

<LI> Tretja vrstica seznama

<LI> .......

</UL>

Oštevilčeni seznami

Oštevilčene sezname lahko imenujemo tudi urejeni seznami. Oštevilčeni seznam začnemo z oznako <OL> in končamo z oznako </OL>. Za vrstice seznama uporabljamo enake oznake kot v prejšnjem seznamu - <LI>.

*Oznaka elementa je naslednja:*

<OL>

<LI> Prva vrstica seznama

<LI> Druga vrstica seznama

<LI> Tretja vrstica seznama

<LI> .......

</OL>

**Tabele**

Tabele so zelo uporabne v html, saj z njimi lahko razdelimo dokument na več delov.

Značilna oznaka za tabelo je <TABLE> ki se konča z </TABLE>. Za vrstico v tabeli

Določimo z oznkako <TR> </TR>. Vsak stolpec pa z oznako <TD> </TD>.

*Oznaka tabele:*

<TABLE>

<TR><TD>to je prva vrstica</TD></TR>

<TR><TD>to je druga vesrica</TD></TR>

<TR><TD>...</TD></TR>

Tabeli pa lahko spreminjamo mnogo stvari:

* Širina - oznaka: atribut *Width*
* Obroba - oznaka: atribut *Border*
* Ozadje tabele – oznaka: *bgcolor* ali *background*

*Primer:*

<TABLE Border="1" Width="1000 ali 90%" bgcolor="FFFF0F">

<TR><TD>...</TD></TR>

<TABLE>

**Prelomi vrstice**

Uporaba oznake <P> povzroči presledek med vrsticami besedila, ki ga v določenih primerih ne želimo.

Zelo uporabna oznaka za prelom strani je oznaka <BR>.

*Oznaka elementa je naslednja:*

besedilo ki ne bo široko celo vrstico <BR>

besedilo v novi vrsti <BR>

besedilo v novi vrsti <BR>

.......... <BR>

Oznkako <BR> lahko uporabljamo tudi kot pripomoček za dodajanje praznih vrstic v dokumet.

*Primer:*

<P>prva vrsta</P>

<BR> ***<--tu bo na dokumentu dodatna prazna vrstica***

<P>druga vrsta</P>

**Vodoravne črte**

Z oznako <HR> narišemo vodoravno črto, ki sega od levega do desnega roba pregledovalnika. Z vodoravnimi črtami povečamo preglednost dokumentov.

*Oznaka elementa je naslednja:*

<HR>

**Oblikovanje znakov**

HTML jezik pozna definicijo za pet različnih stilov znakov in sicer: **krepko**, *poševno*, črke pisalnega stroja (črke enake širine), prečrtano in podčrtano. Oznake za stile so naslednje:

<B> </B>

krepko

<I> </I>

*poševno*

<U> </U>

podčrtano

<STRIKE> </STRIKE>

~~prečrtano~~

<TT> </TT>

črke pisalnega stroja (črke enake širine)

**Spreminjanje velikosti in barve pisave**

V HTML dokumentih pisavo spreminjamo z elementom <FONT atribut>. Za spreminjanje velikosti uporabljamo atribut SIZE, za spreminjanje barve atribut COLOR ter za spreminjanje pisave atribut FACE.

*Oblika elementa:*

<FONT SIZE=n COLOR=Barva FACE=vrsta pisave> </FONT>

n - zavzema vrednosti od 1 do 7 (n lahko izrazimo tudi v relativnih vrednostih glede na osnovno velikost pisave - npr.: +1,+2,..-1,-2)

Barva - izrazimo jo s šestimi šestnajstiškimi ciframi prvi dve predstavljata rdečo, naslednji dve zeleno in zadnji dve modro barvo.

Primer zapisa barve:

FF0000 - rdeča barva,

00FF00 - zelena barva,

0000FF - modra barva.

**Poravnava elementov v HTML dokumentu.**

V HTML dolumentu uporabljamo poravnave za urejanje dokumenta. Za poravnave se uporablja atribut align=center,left,right. Poravnave lahko uporabljamo:

-poravnavo odstavkov

<P align="center">...</P>

-poravnavo tabel

<TABLE align="center">...</TABLE>

**Povezave**

Največjo moč HTML jezik pokaže pri povezavi besedila in slik v istih ali različnih dokumentih. Pregledovalnik povezavo označi s posebno barvo in stilom besedila. Tudi kazalec se na povezavi iz puščice spremeni v roko z iztegnjenim kazalcem. Tako povezavo z angleškim izrazom imenujemo *hipertext link*, zato več med seboj povezanih HTML dokumentov imenujemo *hipertekst*.

Oblika enostavne povezave:

 <A HREF= naslov dokumenta>besedilo povezave </A>

**naslov dokumenta** - pot in ime dokumenta na katerega želimo narediti povezavo (URL)

**besedilo povezave** - besedilo, ki bo v dokumentu prikazano in bo označevalo povezavo.

**Pošiljanje pošte (Mailto)**

V HTML dokumentu lahko enostavno omogočimo bralcu, da pošlje elektronsko pošto avtorju ali odgovorni osebi dokumenta. Klic pošte ustvarimo tako, da v povezavo vključimo ukaz mailto in naslov prejemnika pošte.

*Oblika ukaza je naslednja:*

<A HREF=**mailto:naslovnik@strežnik>Ime naslovnika** </A>

**Vključevanje slik v HTML dokumente**

Večina pregledovalnikov omogoča pregledovanje slik, ki so vključene v HTML dokumente. Najbolj razširjena formata slik sta \*.GIF in \*.JPG. Drugačne formate je smiselno pretvoriti tadva omenjena formata. Slike v dokumentih upočasnijo pregledovanje dokumentov, zato je potrebno skrbno izbrati slike, ki jih bomo vključili v dokument.

*Sliko vključimo z ukazom:*

<IMG SRC=**ImeSlike** (URL naslov slike)></IMG>

Pri slikah pa lahko uporabimo tudi oznako Border, s katero damo sliki poljubno debelo obrobo.

<IMG Border="1" SRC=ImeSlike></IMG>